Mukonza izita remhuri rinowanikwa muZimbabwe. Pano panyorwa mazwi ari pedyo nezita iri kune mimwe mitauro yeChiBantu, asi zvinoreva zita zvigona kusiyana zvachose nemazwi ari pasi aya. Chinangwa ndechekutsvaga zvinoreva mazita, zvikurusei kana mazita aya asisiri kutaurwa mumutauro wemazuva ano. VaNyungwe vanoti kukondza (to do; work; create; repair). Mamwe mazwi kukondzeka (to be ready). Sokuti kukondzeka ulendo (pack - for a journey) VaTonga vanoti kukonzya (have the ability) kureva kuva unogona. VaChewa vanoti kukonza (v. to correct a mistake; adjust, adapt, fit, suit, make suitable, mend, remedy, purify) kureva kugadzirisa. VaChewa vanoti kukonza (v. to decorate, make oneself tidy, to dress food, garnish, ornament, prepare - make ready) kureva kushongedza.